पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब के होशियारपुर जिले में चंडीगढ़ रोड पर हुए सड़क हादसे में एक पूरा परिवार खत्म हो गया। हादसा गांव बाहोवाल के पास कार और मोटरसाइकिल की आमने-सामने की टक्कर से हुआ। हादसे में पति-पत्नी और उनके तीन बच्चों की मौत हो गई है। चार की मौत मौके पर ही हुई, जबकि एक ने अस्पताल में इलाज के दौरान दम तोड़ा। तीनों बच्चे छह साल से कम की आयु के थे। हादसे में कार चालक भी गंभीर रूप से घायल हो गया। चब्बेवाल पुलिस ने शवों को कब्जे में लेकर केस दर्ज कर लियाा है।
दंपति अपने तीन बच्चों के साथ बाड़ियां कलां गांव में रिश्तेदारों को मिलकर अपने गांव नंगल खिलाड़ियां वापस जा रहा था। जब वे जैतपुर अड्डे के पास पहुंचे तो होशियारपुर से आ रही तेज रफ्तार कार ने मोटरसाइकिल को टक्कर मार दी। प्रत्यक्षदर्शियों की मानें तो टक्कर इतनी जबरदस्त थी कि मोटरसाइकिल चालक को संभलने का मौका नहीं मिला। बच्चों और उनकी मां ने मौके पर ही दम तोड़ दिया, जबकि राहगीरों ने घायल पिता को अस्पताल पहुंचाया, लेकिन उसे बचाया नहीं जा सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn